শিৱসাগৰত কৃষগুৰু আন্তৰ্জাতিক আধ্যাত্মিক যুৱ অধিৱেশনত মুখ্য মন্ত্ৰী সৰ্বানন্দ সোণোৱাল।
শিৱসাগৰৰ ব'ৰ্ডিং খেলপথাৰত তিনিদিনীয়াকৈ অনুষ্ঠিত হোৱা কৃষ্ণগুৰু আন্তৰ্জাতিক আধ্যাত্মিক যুৱ সমাজৰ বিংশিততম দ্বি-বাৰ্ষিক অধিৱশনৰ আজিৰ সামৰণি কাৰ্য্যসূচীত উপস্থিত থাকে মুখ্য মন্ত্ৰী সৰ্বানন্দ সোণোৱাল।
বিয়লি এক বজাত কৃষ্ণগুৰু আন্তঃৰাষ্ট্ৰীয় পৰিচালনা সমিতিৰ সভাপতি মুকুল ডেকাৰ সভাপতিত্বত অনুষ্ঠিত মুকলি সভাত মুখ্য অতিথি হিচাপে ভাষণ দি অসমৰ সোণোৱালে কয় যে যুৱ শক্তি মহান শক্তি। যিখন ৰাষ্ট্ৰত যুৱ শক্তি অত্যন্ত শক্তিশালী, সেই ৰাষ্ট্ৰই বিশ্ব জয় কৰিব পাৰে। আধ্যাত্মিক জ্ঞানৰ মাধ্যমেৰে ছয় ৰিপু দমনৰ জৰিয়তে নৱ প্ৰজন্ম অগ্ৰসৰ হ'লেহে অসমে বিশ্বৰ ভিতৰত সফল ৰাজ্য হিচাপে প্ৰতিষ্ঠা লাভ কৰিব পাৰিব।
তাৎপৰ্য্যপূৰ্ণভাৱে মুখ্য মন্ত্ৰীজনে মহাবীৰ লাচিত বৰফুকন, বীৰ চিলাৰায়ৰ দৰে মহান বীৰৰ ৰাজ্যত অসমৰ নতুন প্ৰজন্মক কৃষ্ণগুৰুৰ আদৰ্শ ল'বলৈ আহ্বান জনায়। তাৰ বাবে তেওঁ যুৱ প্ৰজন্মক আধ্যাত্মিক ধ্যান-ধাৰণাৰে পৰিপুষ্ট হ'বলৈও আহ্বান জনায়।
উল্লেখযোগ্য যে মুখ্য মন্ত্ৰীজনে আজি মঞ্চতে উচ্চস্বৰে জয় কৃষ্ণগুৰু ধ্বনি দিয়ে, যিটোৰ বাবে তেওঁৰ পদবীৰ সৈতে কথাটোক ৰজিতা খুৱাই ল'বলৈ অসুবিধা পায় বহুতে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
